Enrique Iglesias
Enrique Miguel Iglesias Preysler (8. maj 1975) španski je pop-pjevač i kantautor. Rođen je kao jedan od troje djece poznatog španskog pjevača Julija Iglesiasa. Odrastao je u Miamiju, gdje se nakon otmice njegovog djeda cijela porodica iz sigurnosnih razloga preselila. Još kao dijete počeo je pjevati. Pohađao je prestižnu privatnu školu Gulliver Private School, u kojoj je imao i prvi nastup. Prvu promotivnu kasetu objavio je pod imenom Enrique Martínez. U 1999. imao je, sada pod imenom Enrique Iglesias, prvi veliki uspjeh s hitom "Bailamos", a uslijedili su "Rhythm Divine", "Be With You", "Escape", "Maybe", "Don't Turn Off The Lights" i "Hero". Do 2012. uspio je prodati više od 60 miliona albuma i singlova.